Ê fla ma nason cabo-verdiana podi sta discansadu pamodi ê sta bai da tudu pa dignifica Cabo Verde y boxe cabo-verdiano.
El é un di kes 3 super pezu-pezadu ki sta reprezenta Africa na Jogos Olimpicos Rio 2016 ki ta kumesa es sexta-fera .
Davilson Morais, pugilista amador natural di Santo Antăo y cuzinheru di barco di prufison dexa pa tras fogon ku panela pa bai reprezenta Cabo Verde na kel kompitison desportivu + prestigiadu di mundo....Ê ka sta la “por favor” nen por konviti. Davilson sta la por direito própio : Ê foi un di kes primeru pugilista africano ki kualifica pa es Jogos Olimpicos na primeru torneio di pre-kualificason.
Davilson sta konfianti apezar di si humildade.
Ê fla ma nason cabo-verdiana podi sta discansadu pamodi ê sta bai da tudu pa dignifica Cabo Verde y boxe cabo-verdiano.
Tarefa certamenti ka ta bai ser fácil pamodi pa primeru bes Comite Olimpico Internacional permiti entrada di pugilistas professional pa kompiti ku amadores. Mas ê també pa kel li ki Davison sta na Rio de Janeiro , el ki treina durante anos ku dificuldade y sacrificio pa podi marka prezensa nes kompitison mundial . Pa alen di reprezenta Cabo Verde é fla tambe ma é kré reprezenta tudo kes atletas de pequenos paizes ki sen da na vista y longi di holofotes ta treina no duru pa konsigui ses objectivu.
Mas independentimenti di kenha ki Davilson atxa como adversário, indipendentimenti di rezultado, ten un povu ki a uns 5 mil kilometros di distancia ta sta ta sigui y ta apoia si kombates ku maior orgulho. Pamodi Davilson Morais ê dja un kampion. fonte:ok
kea_Latn kea_Latn kea_Latn kea_Latn kea_Latn kea_Latn kea_Latn